དེའང་ཕྱི་ལོ་༢༠༡༦ལོའི་ལོ་མཇུག་ལ་བལ་ཡུལ་གནས་བཞུགས་སྡེ་དགེ་བ་རྡོ་རྗེ་མཚོ་མོའི་ནང་མིའི་འཚོ་རྟེན་གཙོ་བོ་ཟ་ཁང་ཆུང་ཆུང་ཞིག་ཡོད་པ་དེ་མཚན་མོ་མེས་འཇིག་པ་བྱུང་ནས་ཛ་དྲག་དཀའ་ངལ་འཕྲད་སྐབས།ཁོང་ཚོ་ནང་མིའི་ངོས་ནས་སྡེ་དགེ་རྒྱལ་ཡོངས་ལྷན་ཚོགས་ལ་རོགས་མགོན་གྱི་རེ་སྐུལ་འབྱོར་པ་བཞིན།ཚོགས་པའི་ངོས་ནས་རྒྱབ་གཉེར་མཐུན་འགྱུར་གང་འོས་ཐོག་ནེའུ་ཡོག་ས་གནས་སྡེ་དགེ་ཚོགས་པས་འགན་ཁུར་གྱིས་ནེའུ་ཡོག་མང་ཚོགས་ནས་ཞལ་འདེབས་བསྡུ་རུབ་བྱས་ཏེ།ཉེ་སྔོན་ཕྱི་ཟླ་དང་པོའི་ནང་ནེའུ་ཡོག་ས་གནས་རྒྱུན་ལས་ཀུན་དགའ་ལགས་བལ་ཡུལ་དུ་ཕེབས་སྐབས་དོ་བདག་ལ་ཆེད་བཅར་གྱིས་བསྡོམས་ཨ་སྒོར་༤༠༢༩བལ་སྒོར་བསྒྱུར་བཞི་འབུམ་སུམ་ཁྲི་ཙམ་དངོས་སུ་སྤྲོད་ཐུབ་པ་བྱུང་ཡོད་པ་རེད།ཁོང་ཚོ་ནང་མིར་ཁྱོ་ཤུག་གཉིས་དང་བྱིས་པ་ཆུང་ཆུང་གཉིས་བཅས་བཞི་ཡོད་པ་དང་།ཉེ་སྔོན་ཁོ་རང་བཟའ་མི་གཉིས་དབུས་ལས་ཁུངས་སུ་ཆེད་བཅར་གྱིས་སྡེ་དགེ་རྒྱལ་ཡོངས་ལྷན་ཚོགས་དབུས་དང་ས་གནས་ཀྱིས་ཛ་དྲག་དཀའ་ངལ་འཕྲད་སྐབས་ཧ་ཅང་ཕན་ཐོག་ཆེན་པོ་བྱུང་སོང་།ངེད་ཚོས་མི་ཚེའི་ནང་ནམ་ཡང་བཀའ་དྲིན་བརྗེད་ཐབས་མེད་པ་བྱུང་སོང་ཞེས་ཞུས་ཡོད་པ་རེད།